open-index/open-wikipedia-markdown huggingface dataset:
کۆنیشانی تێرنەر

چەپ|وێنۆک| کاریۆتایپی کەسێک کە تووشی نەخۆشی تۆرنەر بووە

**کۆنیشانی تێرنەر** نەخۆشیەکی کرۆمۆسۆمییە کە لەلایەن هێنری تێرنەرەوە لە ساڵی ١٩٣٨ دۆزرایەوە. لەم نەخۆشییەدا تەنها کۆرپەی مێینە لەدایک دەبێت کە لەبری ئەوەی دوو توخمی کرۆمۆسۆمی X هەبێت تەنها یەک کرۆمۆسۆمی Xیان هەی یا ئەوەی کە دوو کرۆمۆسۆمیان هەیە کە یەکێکیان ناتەواوە. نزیکەی لە هەر ٢٥٠٠ کەس یەک کەس بەم نەخۆشییە لەدایک دەبن. نەخۆشی تێرنەر باوترین تێکچوونی کرۆمۆسۆمییە لە مرۆڤدا دوای کۆنیشانی داون . ئەو کۆرپانەی کە نەخۆشی تێرنەریان هەیە لە تەمەنی کۆرپەییدا مەترسی مردنیان زۆرە، چونکە 98%ی هەموو ئەو کۆرپانەی کە ئەم نیشانەیەیان هەیە لەخۆوە لەبار دەچن. ئەگەر ئەو ژنانەی تووشبوون لە ژیاندا بمێننەوە، زۆرجار کورتە باڵان و ناتوانن مناڵیان بێت. نەخۆشی تێرنەر تاکە مۆنۆسۆمییە کە لەگەڵ سروشتدا دەگونجێت.

## سەرچاوەکان

* ویکیپیدیای فارسی

پۆل:حاڵەتە دەگمەنەکان
پۆل:کۆنیشانەکان
پۆل:نەخۆشییە دەگمەنەکان
ئەترۆفیەکانی ماسوولکەیی دڕکەپەتکی

**ئەترۆفیەکانی ماسوولکەیی دڕکەپەتکی** ( ) یان " **SMAs** " بە کورتی کۆمەڵەیەکی نایەکسان و دەگمەنن لە نەخۆشییە لاوازکەرەکانی بۆماوەیی و کلینیکی کە تێیدا تێکچوونی دەمارە جووڵاوەکانی خوارەوە (دەمارەکان کە لە قۆچی پێشەوەی بڕبڕەی پشتدا هەڵکەوتوون) ڕوودەدات و ئەترۆفی لە ماسوولکە جیاوازەکانی جەستەدا ڕوودەدات.  هەندێک لەو نەخۆشیانە زۆر سەختن و لە تەمەنی کۆرپەدا دەبنە هۆی مردن، هەندێکی تریش پەیوەندییان بە لاوازییەکی کەم لە ماسوولکەکانەوە هەیە و نەخۆشەکان دەتوانن ژیانێکی ئاسایی بژین.

## سەرچاوەکان

* ویکیپیدیای فارسی

پۆل:ئاڵۆزیی دەماری
نەخۆشی دیسترۆفی ماسوولکەیی بێکەر

**نەخۆشی دیسترۆفی ماسوولکەیی بێکەر** (بە ئینگلیزی: BMD، Becker Muscular Dystrophy) نەخۆشییەکی هاوشێوەی نەخۆشی ماسولکەیی دوشێنە، نیشانە کلینیکیەکانی هاوشێوەی هەیە بەڵام سووکترە. ئەم نەخۆشییە لە DMD دەگمەنترە و لە هەر ١٨٥٠٠ منداڵی لەدایکبوونی نێر یەکێکیان تووشی دەبێت.

## سەرچاوەکان

* ویکیپیدیای فارسی

پۆل:نەخۆشییە دەگمەنەکان
نەخۆشی دیسترۆفی ماسولکەیی دوشێن

**نەخۆشی دیسترۆفی ماسولکەیی دوشێن**، باوترین و توندترین جۆری تێکچوونی ماسولکەییە لە جۆری (X-linked) و بۆماوەیی . یەکێک لە دیاردە سەرەکییەکانی ئەم نەخۆشییە لەناوچوونی ماسوولکەکانە (کە ڕۆڵێکی گرنگ دەگێڕن لە کۆنترۆڵکردنی جەستە)، کە لە حاڵەتە سەختەکاندا لە کۆتاییدا دەبێتە هۆی نەتوانینی ڕۆیشتن و 96% کەمئەندامی و کێشەی هەناسەدان و مردن .

## سەرچاوەکان

* ویکیپیدیای فارسی

پۆل:وتارەکان بە بەستەرە دەرەکییە مردووەکان
پۆل:نەخۆشییە دەگمەنەکان
كەم خوێنيى خانەی داسی

وێنۆک

**کەمخوێنی خانەی داسی** نەخۆشییەکی بۆماوەییە و تێکچوونێکی خوێنە کە بە ناتەواوی هیمۆگلۆبین (Hbs) ناسراوە. هیمۆگلۆبینی ئاسایی نەرم و بازنەییە و ڕێگە بە خانەکە دەدات بە ئاسانی بە موولوولەکانی خوێندا تێپەڕێت . خانەکانی هیمۆگلۆبینی خانەی داسی ڕەق و شێوەی داسیان هەیە. ئەم خانانە مەیلیان هەیە پێکەوە کۆببنەوە، بۆیە بە ئاسانی بە موولوولەکانی خوێندا تێناپەڕن. ئەم پۆلانە دەبنە هۆی وەستانی ڕۆیشتنی خوێنی هەڵگری ئۆکسجین . بە پێچەوانەی ئەو خانانەی کە هیمۆگلۆبینیان ئاساییە و زیاتر لە ١٢٠ ڕۆژ دەژین، خانە داسییەکان دوای ١٠-٢٠ ڕۆژ دەمرن. ئەم پرۆسەیە دەبێتە هۆی کەمخوێنی لە ماوەی درێژخایەندا.

## سەرچاوەکان

* ویکیپیدیای فارسی
تێکچوونی دروستبوونی ئێسک

وێنۆک

**نەخۆشی تێکچوونی دروستبوونی ئێسک**  ، کە بە نەخۆشی ئێسکی پرتووکاو و ئۆستیۆجێنێزیس ئیمپێرفێکتا ناسراوە، نەخۆشییەکی بۆماوەییە کە تێیدا دروستبوونی ئاسایی ئێسک تێکدەچێت و ئێسکەکان زۆر ناسک دەبن. هەروەها ئەم نەخۆشیە پێی دەوترێت ئێسکسازی ناتەواوی زگماکی. لەم نەخۆشییە زگماکییەدا ئێسک زۆر دەشکێت و ناسک دەبێت. ئەو کەسانەی بەدەست ئەم نەخۆشییەوە دەناڵێنن لە ماوەی تەمەنیاندا تووشی چەندین شکان دەبن. ئیسکلێرا لە زۆربەی نەخۆشەکاندا شینە.

## سەرچاوەکان

* ویکیپیدیای فارسی

پۆل:نەخۆشییە دەگمەنەکان
باری زۆری ئاسن

**باری زۆری ئاسن**  یان هیمۆکرۆماتۆزیس، تێکچوونێکی بۆماوەییە لە میتابۆلیزمی ئاسن کە تێیدا کەڵەکەبوونی ئاسن لە ئەندام و شانە جیاوازەکاندا دەبینرێت. کێشەی سەرەکی بریتییە لە زیادەڕەوی لە هەڵمژینی ئاسن لە کۆئەندامی هەرسەوە. شوێنی سەرەکی کۆبوونەوەی ئاسن جگەر و ڕژێنەکانی ناوپۆشی لەش وەک ڕژێنی ئەدرنال و پەنکریاس و دڵە .

## سەرچاوەکان

* ویکیپیدیای فارسی
شانەی ژێرپێستی

وێنۆک|پێست

**شانەی ژێر پێستی** نزمترین چینە لە سیستەمی داپۆشینی جەستە لە بڕبڕەدارەکاندا .  جۆرەکانی خانەکانی ناو شانەکانی ژێر پێست بریتین لە: ڕیشاڵە گەورەکان ، خانە چەورییەکان ، و ماکرۆفاژەکان .

## سەرچاوەکان

* ویکیپیدیای فارسی

پۆل:توێکاریی پێست
ئێسکەکانی بنی پێ

وێنۆک

**ئێسکەکانی بنی پێ** یان **مێتاتارس** کۆمەڵە ئێسکگەلێکن کە ئێسکەکانی مەچەکی پێ پەیوەندی دەدەن بە قامکەکانی پێ و لە ھەر قاچێکدا پێنجیان ھەیە. ئێسکی بنی پێ لە پێش پەنجەکانی قاچدایە.

## سەرچاوەکان

* ویکیپیدیای فارسی

پۆل:ئێسکەکانی بنی پێ
پۆل:ئێسکەکانی ئەندامی خوارەوە
پۆل:ئێسکەکانی پێ
ئێسکەکانی مەچەکی پێ

چوارچێوە| A = پاژنە
**ئێسکەکانی مەچەکی پێ** بریتین لە حەوت ئێسک، کە پێیان دەوترێت کالکانۆس, تالوس, ناڤیکولار, کوبۆید, و مێخی, ناوەوەیی و ناوەڕاست و دەرەکی.

## سەرچاوەکان

* ویکیپیدیای فارسی

پۆل:پێ
پۆل:ئێسکە کورتەکان
ئێسکە ناسکەی باسک

وێنۆک

**ئێسکە ناسکەی باسک** یان **ئوولنا** یەکێکە لەو دوو ئێسکە درێژەی کە دەکەوێتە پێشەوەی قۆڵەوە و مەچەک بە ئەژنۆوە دەبەستێتەوە و لە جەستە نزیکترە. ئەم ئێسکە لە سەرەوە لەگەڵ ئێسکی باسک و لەگەڵ ئێسکە ئەستوورەی باسک و لە خوارەوە لەگەڵ ئێسکی مەچەکدا یەکدەگرێتەوە.

## سەرچاوەکان

* ویکیپیدیای فارسی

پۆل:ئێسکە درێژەکان
ئێسکەکانی گوێ

**ئێسکەکانی گوێ** (  ) یان ئێسکەکانی بیستن ناوی سێ ئێسکی بچووکە لە گوێی ناوەڕاست کە ڕۆڵیان گواستنەوەی لەرزینەکانی تەپڵی گوێیە بۆ دەوروبەری گوێی ناوەوە . هەردوو گوێچکەکە سێ ئێسکیان هەیە کە پێیان دەوترێت چەکوشی و سەنگە و ناڵی . ئەم ئێسکانە بەهۆی لێکچوونیان لەگەڵ چەکوش و سەنگە و ناڵ بەم ناوە ناونراوە .

## سەرچاوەکان

* ویکیپیدیای فارسی

پۆل:ئێسکەکانی سەر و مل
ئێسکەکانی پەنجە

وێنۆک

**ئێسکەکانی پەنجە** ( ) بریتین لە ئێسکە بچووکەکانی پەنجە و پەنجەکانی قاچ.

## سەرچاوەکان

* ویکیپیدیای فارسی

پۆل:توێکاریی بڕبڕەداران
پۆل:ئێسکە درێژەکان
جمگەی ساینۆڤیال

وێنۆک|جومگەیەکی ساینۆڤیال

**جومگەی ساینۆڤیال** جومگەیەکی تایبەتە کە ڕێگە بە جووڵە و ئازادی ئێسکەکان دەدات  جومگەکانی ئەتلانتۆ-ئەکسیال ، شان، ڕان و ئەژنۆ نموونەی ئەم جومگانەن.

## سەرچاوەکان

* ویکیپیدیای فارسی

پۆل:جومگەکان
پۆل:کۆئەندامی ئێسکبەندی
جمگەی کڕکڕەیی

وێنۆک
**جومگەی کڕکڕەیی** مادەیەکی کڕکڕەیە و پێوەندیدەری نێوان دوو بەشی ئێسکە لە لەشدا. جومگەکانی کڕکڕەیی لە جۆری نیمچە جووڵاون (ئەمفیایرترۆسیس)  . ئەم جومگانە زیاتر جووڵاون لە جومگەکانی ڕیشاڵی بەڵام جوڵەیان کەمترە بە بەراورد بە جومگەکانی ساینۆڤیال.

## سەرچاوەکان

* ویکیپیدیای فارسی

پۆل:جومگەکان
لوولەی لیمفی

لە زانستی ئەناتۆمیدا ، **بۆرییە سپییەکان**  یان **لیمفەلوولەکان** خوێنبەرگەلێکی دیواری ناسکن کە بەرپرسن لە جووڵاندنی شلەی لیمفاوی کە خڕۆکە سپییە تایبەتەکانی خوێنی تێدایە کە پێیان دەوترێت لیمفۆساید .

## سەرچاوەکان

* ویکیپیدیای فارسی

پۆل:کۆئەندامی لیمف
پۆل:وتارەکان بە بەستەرە دەرەکییە مردووەکان
ڕژێنی مەمک

**ڕژێنی شیری** یان **مەمکی**  ئەندامێکە لە گواندارانی مێینەدا کە ئەرکی بەرهەمهێنانی شیری لە ئەستۆیە. لە مرۆڤدا ئەم ئەرکە لە سەر شانی مەمکەکانە. هەژماری ڕژێنە شیریەکان لە گیانلەبەراندا جیاوازە، بۆ نموونە مرۆڤ دوو دەنک، مانگا ٤ دەنک و بەراز ١٨ دەنکی هەیە.

## سەرچاوەکان

* ویکیپیدیای فارسی

پۆل:لووەکان
پۆل:کۆئەندامی ئاژەڵان
لیکە ڕژێن

وێنۆک

**ڕژێنەکانی لیک** ڕژێنێکی جۆگەدارە لە گوانداراندا . ئەو ڕژێنانەی لە شانە گرێدەرەکانی ژێر موکوسی دەم و ددان کە بەردەوام دەردەدرێن پێیان دەوترێت ڕژێنی لیکی یارمەتیدەر، جگە لەمانە سێ جووت ڕژێنی لیکی سەرەکی لە دەمدا هەن، ئەوانیش ڕژێنی پارۆتید ، ڕژێنی ژێر شەویلگەیی و ڕژێنی ژێر زمان .

## سەرچاوەکان

* ویکیپیدیای فارسی

پۆل:لیک
سیستەمی زەرداو

وێنۆک

بەو ئەندام و بۆریانەی کە زەرداو بەرهەم دەهێنن و هەڵیدەگرن و دەیخەنە ناو ڕیخۆڵە باریکە ، سیستەمی **زەرداو** یان بۆری زەرداو ( ) دەڵێن. زەرداو شلەیەکە کە لە جەرگدا بەرهەم دێت و یارمەتی هەرسکردنی چەوری دەدات.

## سەرچاوەکان

* ویکیپیدیای فارسی
ڕژێنی پینەئال

وێنۆک

**ڕژێنی پینەئال**     یان **ڕژێنی ئێپیفیسی** (بە لاتینی : epiphysis cerebri) یان **ڕژێنی سەر مێشکیش** ناودەبرێت و بە چاوی سێیەمیش ناسراوە، بارستەیەکی بچووکی شانەیە لە شێوەی گۆچکە کە بەستراوەتەوە بە سەقفی ژێرپەنجەی سێیەمی مێشک بە لقێک. هێشتا ئەرکەکانی ئەم ڕژێنە بە وردی نەزانراوە، هەرچەندە ئەم ڕژێنە هۆرمۆنێک بە ناوی میلاتۆنین و ماددەیەکی کیمیایی بە ناوی سیرۆتۆنین دەردەدات، کە دەردانی ئەم هۆرمۆنانە لە شەودا دەگاتە زۆرترین ئاستی و کەمترین ئاستی لە نزیک نیوەڕۆدا. هەروەها پەیوەندی بە سووڕی ڕۆژانەی خەوتن و بەئاگابوونەوە هەیە.

## سەرچاوەکان

* ویکیپیدیای فارسی

پۆل:مێشک
پۆل:زانستی ھەناو
پۆل:لووەکان
پۆل:سەر و ملی مرۆڤ
پۆل:کۆئەندامی کوێرەڕژێنە
نەخۆشی میزی ڕەش

نەخۆشی **میزی ڕەش** یان **ئەلکاپتۆنوریا** نەخۆشییەکی بۆماوەییە کە لە ئەنجامی تێکچوونی میتابۆلیزمی ترشە ئەمینیەکانی فینێل ئالانین و تایرۆسین دێتە ئاراوە. لەم نەخۆشییەدا کۆرپە توانای تێکدانی ترشی هاوشێوەی نییە و ئەم مادەیە دەچێتە ناو خوێن و میزیانەوە . ترشی هۆمۆجینێتیک یەکێکە لە میتابۆلیتەکانی تایرۆسین . لەم نەخۆشییەدا جینی ئەنزیمی "homogentisic acid oxidase" (بە ناوی تەواوی homogentisate 1,2-dioxygenase و کورتکراوەی HGD) دەگۆڕێت. نیشانەکانی بریتییە لە ئێشی پشت، بەردی گورچیلە، و نەخۆشی دڵە.

## سەرچاوەکان

* ویکیپیدیای فارسی

پۆل:نەخۆشییە دەگمەنەکان
نەخۆشیی ویڵسن

**نەخۆشی ویڵسن** نەخۆشییەکی بۆماوەیی ئۆتۆسۆمی میتابۆلیزمی مسە کە تێیدا کۆبوونەوەی مس لە ئەندام و شانە جیاوازەکاندا دەبینرێت. زیادبوونی کەڵەکەبوونی مس ڕەنگە کەموکوڕییەک بێت لە کارکردنی پەمپێکی بەستنەوەی مسی پڕۆتینی جۆری P. ئەم پەمپە ڕۆڵی هەیە لە دەردانی مس بۆ ناو زەرداو . تێکچوونی کارەکانی دەبێتە هۆی کۆبوونەوەی مس لە شانەکانی لەش وەک جگەر و مێشک و گورچیلە و خڕۆکە سوورەکانی خوێن.  کە ئەمەش دەبێتە هۆی نەخۆشی ئەم شانانە و بە گشتی مرۆڤی تووشبوو.

## سەرچاوەکان

* ویکیپیدیای فارسی

پۆل:نەخۆشییە دەگمەنەکان
پۆل:گەدەڕیخۆڵەناسی
پۆل:ئاڵۆزیی دەماری
پۆل:نەخۆشییەکانی جەرگ
ھەوکردنی مێشک

وێنۆک

ھەوکردنی مێشک یان ئەنسەفالیت واتە ھەوکردنی شانەکانی مێشک .  نیشانەکانی ئەم حاڵەتە بریتین لە کەمبوونەوە یان گۆڕانی ھۆشیاری، سەرئێشە ، تا ، سەرلێشێواوی ، ڕەقبوونی مل و ڕشانەوە .   باوترین ھۆکاری ئەم حاڵەتە تووشبوونە بە ھەندێک لە ڤایرۆسەکان.

## سەرچاوەکان

* ویکیپیدیای فارسی

پۆل:نەخۆشییە چڵکییەکان
پۆل:ئاڵۆزیی دەماری
پۆل:ھەوکردنەکان
دربکە

گوندی دربکە یەک لە گوندەکانی دەڤەری شاری پیرانشارە لە پارێزگای ئازربایجانی ڕۆژئاوا. 

ئەم گوندە بەشێکە لە گەورەدێی لاهیجان و بەپێی سەرژمێریی ساڵی 2016ی زایینی ژمارەی دانیشتووانی 2007 کەسن. بەپێی سەرژمێریی ساڵی 2066 ژمارەی 272 بنەماڵە لەو گوندەدا دەژین. 

## سەرچاوەکان

پۆل:گوندەکانی شارستانی پیرانشار
دوورگەکانی لانگەرھانز

**دوورگەکانی لانگەرهانز** ئەو ناوچانەی ناو پەنکریاسن کە هۆرمۆنەکانی گلوکاگۆن ، ئەنسۆلین ، ئامیلین، سۆماتۆستاتین ، پۆلیپێپتیدی پەنکریاس و گرێلین دەردەکەن و گرنگییەکی زۆریان هەیە لە میتابۆلیزمی گلوکۆزدا .  

## سەرچاوەکان

* ویکیپیدیای فارسی

پۆل:پەنکریاس
پۆل:زانستی ھەناو
لاوێن

**لاوێن** دێیەکە سەربە شاری پیرانشار و لە پارێزگای ئازربایجانی ڕۆژاوا. بەپێی سەرژمێریی ساڵی ٢٠٠٦ ژمارەی دانیشتووانی ئەم گوندە ٥٢٢ کەس بووە. ئەم دێیە ماوەیەک لەبەر ھاتوچۆی حاجی لەقلەق ناوبانگی دەرکردبوو.

## سەرچاوەکان

پۆل:گوندەکانی شارستانی پیرانشار
ڕژێنی پاراتایرۆید

وێنۆک

**ڕژێنی پاراتایرۆید**، کە لە ڕاستیدا چوار ڕژێنی شێوە هێلکەیی و جیاوازن لە بەشی دواوەی ڕژێنی تایرۆید, کە بەرپرسیارن لە کۆنترۆڵکردنی ئاستی خوێنی کالیسیۆم بە دەردانی هۆرمۆنی پاراتۆرمۆن. ئەم چوار ڕژێنە بەزۆری لە بەشی سەرەوە و خوارەوەی لۆبی ڕاست و چەپی تایرۆیید لەسەر ڕووی پشتەوە هەڵکەوتوون.

## سەرچاوەکان

* ویکیپیدیای فارسی

پۆل:زانستی ھەناو
پۆل:لووەکان
خۆشەویستی تا کۆتایی (زنجیرەی تەلەڤیزیۆنی)

**خۆشەویستی تا کۆتایی** (بە کۆریی 끝까지 사랑) بە ئینگلیزی (Love to the End) زنجیرەیەکی تەلەڤیزیۆنی کۆریای باشوورە، لە ساڵی ٢٠١٨ لە کەناڵی کەی بی ئێس ٢ پەخش کرا بە بەشداری ئەکتەران، لی یۆنگ-ئاھ، ھۆنگ سوو-ئاھ، کانگ ئیون تاک، شیم جی ھۆ، و جی ھۆ.

## ئەکتەران
* لی یۆنگ-ئاھ وەک ھان گا-یۆنگ
* ھۆنگ سوو-ئاھ وەک کانگ سێ-نا
* کانگ ئیون-تاک وەک یۆن یۆنگ-ھان
* شیم جی ھۆ وەک کانگ ھیون-کی
* یۆنگ ھای-ئین وەک ئیمیلی
* ھان کی وۆنگ وەک پارک جای دۆنگ
* لی کیونگ جین وەک لی جونگ ئین

## تێبینی
* لە سەرەتادا بڕیار بوو زنجیرەکە ١٠٠ ئەڵقە بێت دواتر چوار ئەڵقەی تریشی بۆ زیاد کرا بوو بە ١٠٤ ئەڵقە.
* زووتر لە کاتی ئاسایی خۆی پەخشکرا بەھۆی ڕوماڵکردنی یارییەکانی ئاسیایی ٢٠١٨ لە جاکارتا و پاڵێمبانگ.
* بەھۆی ڕوماڵکردنی یارییەکانی ئاسیایی ٢٠١٨ لە جاکارتا و پاڵێمبانگ، ئەڵقەی ٢١، ٢٣، ٢٤، ٢٧، ٣٠، و ٣١ لە کاتی خۆیدا پەخش نەکرا.
* بەھۆی ڕووماڵکردنی یارییەکی تۆپی پێی نێوان کۆریای باشوور و چیلی ھیچ ئەڵقەیەک لە ١١ی ئەیلولدا پەخش نەکرا.
* لە ٢٤ی ئەیلولدا بەھۆی پەخشکردنی فیلمی پاسەوانانی گەردوون ھیچ ئەڵقەیەک پەخش نەکرا، لە ٢٥ی ئەیلوولیش بەھۆی پەخشکردنی فیلمی Transformers: The Last Knight دواخرا.

## بەستەرە دەرەکییەکان
ماڵپەڕی فەرمی (بە زمانی کۆری)

خۆشەویستی تا کۆتایی لە کەی بی ئێس

زنجیرەکە لە بنکەدراوەی ئینتەرنێتیی فیلمەکان IMDb

زنجیرەکە لە ھان سینەما

## خەڵات و پاڵێوراوان
}
| rowspan="5" |
|-
|شیم جی ھۆ
|
|-
| rowspan="2" |خەڵاتی باشترین، خانمەکتەر لە درامایەکی ڕۆژانەدا
|لی یۆنگ-ئاھ
|
|-
|ھۆنگ سوو-ئاھ
|
|-
|باشترین خانمەکتەری نوێ
|یۆنگ ھای ئین
|
|}

## سەرچاوەکان

پۆل:زنجیرە دراما تەلەڤیزیۆنییەکانی کۆریای باشوور کە لە ٢٠١٨ دەستیان پێکردووە
پۆل:بەرنامە تەلەڤیزیۆنییەکان بە زمانی کۆری
پۆل:دراما تەلەڤیزیۆنییەکانی سیستمی پەخشی کۆری
ئەلێکترۆبووم

**مەھدی سەدەقدار** (؛ لەدایکبووی ١٣ی کانوونی دووەمی ١٩٧٧)، ناسراو بە **ئەلێکترۆبووم** () لە یووتیووب، یووتیووبەر، ئەندازیاری کارەبا، و کۆمیدیانێکی ئێرانیی کەنەدییە.

## سەرەتای ژیان
مەھدی لە ١٣ی کانوونی دووەمی ١٩٧٧ لە ئێران لەدایکبووە و لە ڤانکۆڤەر، بریتیش کۆڵۆمبیا، کەنەدا نیشتەجێیە. لە ساڵی ١٩٩٩ بەکالۆریەسی زانستی کرداری لە زانکۆی تاران پێبەخشراوە و، دوای گواستنەوە بۆ ڤانکۆڤەر، لە ساڵی ٢٠٠٦ ماستەری لە زانستی کرداری لە زانکۆی سایمن فرەیزەر پێبەخشراوە.

## پیشە
ڤیدیۆکانی مەھدی زیاتر سەرنج دەخەنە سەر فێرکاریی ئەلیکترۆنیی کۆمیدی و پەروەردە. بە مەبەست دۆخێک دروست دەکات کە شۆکی کارەبا (یان ھەندێک جار ئاگر) ڕوودەدات بۆ کاریگەریی کۆمیدی، بۆ دەرخستنی مەترسییەکانی کارەبا کاتێک بە باشی مامەڵەی لەگەڵدا نەکرێت. پڕبینەرترین ڤیدیۆی زیاتر لە ٢٠ ملیۆن بینەری ھەیە بە ناوی «چۆنییەتی دروستنەکردنی گیتاری کارەبایی»، کە مەترسییەکانی کارەبا نیشان دەدات.

## سەرچاوەکان


## بەستەرە دەرەکییەکان
* 
پۆل:کەناڵە زانستییەکان لە یوتیووب
پۆل:کەناڵەکان بە زمانی ئینگلیزی لە یوتیووب
پۆل:زیندووان
پۆل:لەدایکبووانی ١٩٧٧
پۆل:دەرچووانی زانکۆی تاران
کۆکتێلی برۆنزی فالۆ

**کۆکتێلی برۆنزی فالۆ** جۆرێکە لە کۆکتێل کە چاوەکانی سووری درەوشاوەن.  بۆ یەکەمجار لە ماڵی باڵندەکاندا دەبینرێت کە هی خاتوو. ئیرما ڤۆوێڵز.لە فلۆریدا لە ئەمریکا . بە فالۆش ناسراوە.

## ڕووخسار
کاتێک کۆکتێلێکی برۆنزی فالۆ لەدایک دەبێت، چاوی پەمەیی کاڵ دەبێت. لەگەڵ گەورەبوونی تەمەنیان ,ڕەنگی چاوەکانیان کەمێک تۆختر دەبێت، چاوەکانی A Bronze Fallow Cockatiel سووکترن لە Lutino cockatiel, کە چاوێکی سووری تۆختری هەیە بە بەراورد. لەوانەیە رەنگێکی  زەرد لە سەرانسەری جەستەدا هەبێت. 

تایبەتمەندییەک هەیە کە جیاوازە لە گۆڕانکارییەکانی تر، جیاوازی هەیە لە نێوان نێرەکانی    و مێینەکان.مێیەکان  بەزۆری نەرمترە لە کاتێکدا ڕەنگە نێرەکان لە تەمەنێکی بچووکدا ڕەنگی سووکیان هەبێت، بەڵام لەگەڵ گەورەبوونیان کەمێک تۆخ دەبن. 

نرخی کۆکتێلێکی برۆنزی فالۆ دەتوانێت تا ١٨٠ دۆلار بێت . هەروەها نرخەکەی بەندە بە تەمەن و ڕەگەز و تەندروستی باڵندەکەوە و بە ماڵێ بوونی کەم ماڵی بوە یان زۆر . 

کۆکتێل چەندین خواردنی زۆر دەخوا بەڵام نابێ 

هەندێک لە جۆری خواردن بخوا واکو تەماتا ئەڤۆگادۆ. 
وێنۆک|‌کۆکتێلی بڕۆنزی فؤڵۆ

## سەرچاوەکان
سووپەر چی؟

***سووپەر چی؟*** دووەم ئەلبومی ھاوبەشی گرووپی ھیپ ھۆپی ئەمریکی زارفەیس و ڕاپەری بەڕیتانیی ئەمریکی ئێم ئێف دوومە. لە ٧ی ئایاری ٢٠٢١دا بڵاوکراوەتەوە. ئەلبومەکە درێژەدانێکە بە پڕۆژە ھاوبەشەکەیان لە ساڵی ٢٠١٨ بە ناوی *[[زارفەیس بە مێتەڵ فەیس ئاشنا دەبێت]]*، و یەکەم بڵاوکردنەوەی دوومە لەدوای مردنی. ئەلبومەکە دی ئێم سیی ڕەن-دی ئێم سی، دێل دە فەنکی ھۆمۆسەیپییەن، کێندرا مۆریس، و گادفۆربیدی دات ھانسەم دێڤڵی تێدایە.

## پێشینە و بڵاوبوونەوە
سەرەڕای ئەوەی کە ئەلبوومەکە دووەم ئێڵ پیی ھاوبەشی سیانەکەیە لەگەڵ دووم، پێکەوە کاریان لەسەر تراکێکی زارفەیس کردووە لە ساڵی ٢٠١٥دا بە ناوی "کە-بانگ!"، بۆ ئەلبومی *[[ھەموو پاڵەوانێک پێویستیی بە خراپەکارێکە]]*. *سوپەر چی؟* لە مانگی نیسانی ٢٠٢٠ تۆمارکرا، و لە سەرەتادا بڕیار بوو کە ھەمان مانگ بڵاو بکرێتەوە، بەڵام بەھۆی نەخۆشیی کۆڤید-١٩ەوە دواخرا. ئیسۆتێریکی ئەندامی زارفەیس ڕوونیکردەوە کە:

ئەلبومەکە لە دوو بەش پێکھاتووە، کە بریتین لە «ڕووی دووم» و «ڕووی زار». کتێبێکی کۆمیکی لەگەڵدایە کە لەلایەن ئیسۆتێریکەوە نووسراوە و لەلایەن بێنجەمین ماراوە کێشراوە.

بەرگی ئەلبومەکە لە چاپی ژمارە ٢١٦ی زنجیرەی کۆمیکەکانی ماڕڤڵی *[[دێردێڤڵ (زنجیرەی کۆمیکەکانی ماڕڤڵ)|دێردێڤڵ]]*ی ساڵی ١٩٦٤ەوە وەرگیراوە.

## پێڕستی تراکەکان

## خشتەکان

## سەرچاوەکان

## بەستەرە دەرەکییەکان
*

پۆل:ئەلبومەکانی ٢٠٢١
پۆل:ئەلبومەکانی ئێم ئێف دووم
پۆل:ئەلبومە ھاوبەشەکان
پۆل:ئەو ئەلبومانەی کە دواخراون بەھۆی نەخۆشیی کۆڤید-١٩وە
پۆل:ئەلبومەکانی کە دوای مردن بڵاوبوونەتەوە
پۆل:ئەلبومەکانی زارفەیس
کەمال محەممەد

**کەمال محەممەد** (لەدایکبووی ١٩٦٠ لە سلێمانی - ) گۆرانیبێژێکی کوردی شاری سلێمانییە. یەکێکە لە دیارترین گۆرانیبێژە کوردەکان.

لە ساڵی ١٩٨٧دا، لەگەڵ کاروان عوسمان ئەلبومێکیان بڵاوکردووەتەوە بە ناوی «نائومێدی». کەمال محەممەد دوێتی لەگەڵ زۆرێک لە گۆرانیبێژانی دیکەی کورد کردووە و لە دیارترینیان سالار مەحمود و عەتا ئەحمەد**.**

## ئەمانەش ببینە

* پێڕستی کەسایەتییە کوردەکان

## سەرچاوەکان

پۆل:گۆرانیبێژانی کورد
پۆل:لەدایکبووانی ١٩٦٠
پۆل:خەڵکی سلێمانی
عیساییەکان

440x220px|وێنۆک|ھێما
**عیساییەکان** (بە لاتینی: Societas Iesu) یان **قەشە عیساییەکان**، یەکێکە لە گرنگترین ڕێبازە چالاکەکان لە کڵێسای کاسۆلیکی و گەورەترینەکان. و لەلایەن سانت ئیگناتیۆسی لۆیۆلا لە سەدەی شانزەھەمدا لە سەردەمی پاپا پاوڵی سێیەم لە ئیسپانیا دامەزراوە، وەک بەشێک لە دژە چاکسازی و ئەرکی بانگەوازکردن و بڵاوکردنەوەی ئایینەکەی لە جیھانی نوێدا گرتە ئەستۆ. ڕێکخراوی عیساییەکان وەک یەکێک لە بەھێزترین و کاریگەرترین ڕێکخراوەکانی کڵێسای کاسۆلیکی ماوەتەوە و لە کۆتایی سەدەی ھەژدەھەمدا لەگەڵ ھەندێک لە دەسەڵاتدارانی ئەورووپیدا بەریەککەوتنیان ھەبوو، ئەمەش بووە ھۆی ھەڵوەشاندنەوەی لە ساڵی ١٧٧٣، بڕیارێک کە لە ساڵی ١٨١٤ لەلایەن پاپا پیۆسی حەوتەمەوە ھەڵوەشایەوە. لەکاتی دامەزراندنیدا ڕێبازی عیساییەکان بە «ھاوچەرخترین و گرنگترین دادەنرا، و کارایی و کاریگەرییەی بەرجەستە دەکرد کە دەبێتە نیشانەی شارستانییەتی ھاوچەرخ». دامەزرێنەری ئەم ڕێکخراوە، ئیگناتیۆس، لە ساڵی ١٦٢٢دا بەرزکرایەوە بۆ پلەی پیرۆز.

ڕێکخراوی عیساییەکان لە ١١٢ ناوچەی جوگرافیدا بوونی ھەیە کە لە شەش کیشوەری جیھاندا دابەشکراون، ناوەندی سەرەکییەکەی دەکەوێتە شاری ڕۆما، شێوازێکی کارگێڕی ناناوەندی پەیڕەو دەکات، ژمارەیەکی زۆر لە خوێندنگە و زانکۆ و نەخۆشخانە و خانەی بەساڵاچووان و پەرتووکخانە بەڕێوەدەبات و خەمی گفتوگۆی ئیکۆمێنیکی و گەشەپێدانی ئایینی و دادپەروەری کۆمەڵایەتییە. ئەوانەی بەشدارن لەم قەشایەتییەدا بە «سەربازانی خودا» ناسراون، بەھۆی پاشخانی سەربازیی دامەزرێنەرەکەی، و ئەو گوێڕایەڵییەی کە لە یاساکانی قەشایەتییەکەدا ھەیە گرنگییەکی زۆری پێدەدەن. لە ١٣ی ئازاری ٢٠١٣ ئەندامێکی ئەم قەشایەتییە بە ناوی پاپا فرانسیس بە پاپا ھەڵبژێردرا.

## سەرچاوەکان
عاکیف مامۆ زاگرۆس

**خدر خرینگە** ناسراو بە **عاکیف مامۆ زاگرۆس** یان **ھەڤال عاکیف** (١٩٧٨ لە بۆکان - ٥ی تشرینی دووەمی ٢٠٠٦ لە قەڵاتوکان) ئەندامی دامەزرێنەری پارتی ژیانی ئازادی کوردستان و لە پێشەنگەکانی بزووتنەوەی ئاپۆییست لە ڕۆژھەڵاتی کوردستان بوو. عاکیف مامۆ زاگرۆس لە ٥ی تشرینی دووەمی ٢٠٠٦ لە کارەساتی لافاو لە چیای قەندیل گیانی خۆی لە دەستدا.

## ژیان
خدر خرینگە لە ساڵی ١٩٧٨ لە شاری بۆکان لە دایک بوو. باوکی وەکوو پێشمەرگەی حیزبی دێموکراتی کوردستانی ئێران بە دەستی ھێزەکانی کۆماری ئیسلامیی ئێران کوژرابوو. خدر خرینگە بوو بە خوێندکاری وێژەی فارسی لە زانکۆی تەورێز. لە ئازاری ساڵی ١٩٩٩ بەدوای ڕفاندنی عەبدوڵڵا ئۆجەلان لەلایەن ڕێکخراوە ھەواڵگرییەکانی تورکیا، ئیسرائیل و ئەمریکا تێکەڵی ڕیزەکانی پارتی کرێکارانی کوردستان بوو و دەستی کرد بە خەباتی چەکدارانە لە بزووتنەوەی ڕزگاریخوازی کوردستان. ئەو لە ئەندامانی دامەزرێنەری پارتی ژیانی ئازادی کوردستان بوو و لە دامەزراندنی ئەو پارتە لە ٤ی نیسانی ٢٠٠٤ خاوەن رۆڵ بوو. ئەو ھەروەھا لە ئەندامانی دامەزرێنەری کۆمەڵگای جەوانانی رۆژھەڵاتی کوردستان (کەجەرە) بوو. خدر خرینگە لە پژاک ناوی شۆڕشگێڕانەی *عاکیف مامۆ زاگرۆس*ی بۆ خۆی ھەڵبژارد.

خدر خرینگە لە ڕۆژی ٥ی تشرینی دوومی ٢٠٠٦ لە گوندی قەڵاتوکان لە چیای قەندیلدا بە ھۆی باوبۆران و بەدوای ئەو ھەستانی لافاو، لەگەڵ ئەندامێکی دیکەی پژاک بە ناوی فەھمی ڕۆستەمی بە ناوی شۆڕشگێڕانەی *سیروان ناری* خەڵکی مەریوان کە ئەندامی «ناوەندی چاپەمەنیی پژاک» بوو، گیانی خۆیانیان لە دەست دا. 

ھەفتەیەک بەر لەم رووداوە دوو گەریلای دیکە بە ناوانی ھۆزان سەرحەد و جەسوور گەڤەر بەھۆی لێدانی برووسکەوە گیانی خۆیانیان لە دەست دابوو.

ئاراس کاردۆخ ئەندامی کۆردیناسیۆنی پژاک لە گۆتوبێژێک لەگەڵ سوھەیلا وەحدەتبەنا وتی بەشێک لە ئەرشیڤەکانی پارتی ژیانی ئازادی کوردستان لەو لافاوە لەناوچووە.

## بڵاو کردنی دەنگ
لە ١ی ئازاری ٢٠٢١دا ماڵپەڕی پارتی ژیانی ئازادی کوردستان فایلێکی دەنگ بڵاو کردەوە کە لەتێدا عاکیف مامۆ زاگرۆس سەبارەت بە عەبدوڵڵا ئۆجەلان و گرینگێتیی تێکۆشان بۆ ئازادیی ئەو قسە دەکات.

## کەڵک وەرگرتنی فەرزاد کەمانگەر لە ناوی مامۆ زاگرۆس
شێرکۆ جیھانی ئەسڵ ئەندامی ڕێکخراوەی بەرگری لە مافی مرۆڤ لە کوردستان و زیندانیی سیاسیی پێشوو دەڵێت فەرزاد کەمانگەر لە بەندیخانە تەلەفۆنی لێ کردووە و نامەیەکی دۆستانە ڕووی بە فەرزاد قوبادی (ھەورام ژیان) لەژێر سەردێڕی «*گەڕانەوەی پەڕەسێلکەکان*»ی بۆ خوێندووە و داوای لێ کردووە کە نامەکەی بە نازناوی «ڕێبین مامۆ زاگرۆس» بڵاو بکاتەوە. «ڕێبین» ناوی شۆڕشگێڕانەی ناسر قادرزادە لە گەریلاکانی پارتی کرێکارانی کوردستانە و «مامۆ زاگرۆس»یش ئاماژە بە عاکیف مامۆ زاگرۆس دەکات کە فەرزاد کەمانگەر زۆر حەزی لەو دوو ھەڤالە بووە.

## سەبارەت بە عاکیف مامۆ زاگرۆس
کۆمیتەی شەھیدەکانی پارتی ژیانی ئازادی کوردستان لە پایزی ٢٠٢٢ کتێبێک لەژێر ناوی «*سروەی ژیانبەخش*» (بە فارسی: *نسیم حیاتبخش*) بڵاوکردووە کە لە تێدا بجگە لە وتارەکانی ھەڤالانی عاکیف مامۆ زاگرۆس سەبارەت بە ژیان و تێکۆشان و کەسایەتیی ئەو، وتارەکانێک لەخۆی و ژیاننامەی لەزمانی خۆی چاپ کراوەتەوە.

## سەرچاوەکان

پۆل:خەڵکی بۆکان
پۆل:کوردەکانی ڕۆژھەڵاتی کوردستان
پۆل:سیاسییەکانی پارتی ژیانی ئازادی کوردستان
پۆل:ئاپۆییستەکان
پۆل:سۆشیالیستە کوردەکان
پۆل:سیاسەتوانانی کورد
پۆل:لەدایکبووانی ١٩٧٨
پۆل:مردووانی ٢٠٠٦
پۆل:مردووان بەھۆی لافاو
خۆشمێر ڕۆژھەڵات

**حەسەن ڕاستا** ناسراو بە **خۆشمێر ڕۆژھەڵات** (١٩٨٠ لە کۆتۆل - ٢٠٠٦ لە مەرگەوەڕ) ئەندامی دامەزرێنەری پارتی ژیانی ئازادی کوردستان، ئەندامی مەجلیسی ئەو پارتە و لە پێشەنگەکانی بزووتنەوەی ئاپۆییست لە ڕۆژھەڵاتی کوردستان بوو.

## سەرچاوەکان

پۆل:خەڵکی کۆتۆل
پۆل:کوردەکانی ڕۆژھەڵاتی کوردستان
پۆل:سیاسییەکانی پارتی ژیانی ئازادی کوردستان
پۆل:ئاپۆییستەکان
پۆل:سۆشیالیستە کوردەکان
پۆل:شەھیدانی کورد
پۆل:سیاسەتوانانی کورد
پۆل:لەدایکبووانی ١٩٨٠
پۆل:مردووانی ٢٠٠٦
ڕووناک یاسین

**ڕووناک یاسین** () کارەکتەرێکی درۆیییە کە ھەڵبەستراوی دەستی عیرفان قانعی فەردە. قانعی فەرد کتێبە ساختەکەی خۆی کە ناوی **ڕێزان، بیرەوەرییەکانی ڕەعییەتێکی کورد** () بوو لەژێر ناوی ئەو کەسایەتییە ھەڵبەستراوەدا بڵاو کردووەتەوە. عیرفان قانعی فەرد گوتبووی کە ڕۆناک یاسین پرۆفیسۆر و توێژەر و مامۆستای فۆلکلۆر و ئوستوورەی کوردییە و لە زانکۆی دبلن و زانکۆی ھارڤارد وانە دەڵێتەوە. ئەو ھەروەھا بە درۆ گوتبووی کە کتێبێکی لەم نووسەرە وەرگێڕاوە، بەبێ ئەوەی باس لەوە بکات کە ڕووناک یاسین بوونی نییە و کاراکتەرێکی ساختەیە، کتێبەکەی لەژێر ناوی ئەودا و بە وەرگێڕانی خۆی بڵاو کردبووەوە. ئەو ھەروەھا لە تاران کۆڕی ڕێزلێنانی بۆ ڕووناک یاسین گرتبوو. جگە لەمە نووسراوەی تری لێ وەرگێڕابووە سەر فارسی. دواتر حوسێن حوسێنی لە لێکۆڵینەوەیەکدا دەری خست کە ئەم کاراکتەرە درۆیە و بوونی نەبووە. لەدوای ئەمە قانعی فەرد ڕەخنەی زۆری لەم بارەوە لێگیرا. لە وڵامدا گوتی کاراکتەری ڕووناک یاسین کەسێکی خەیاڵی بووە.

## سەرچاوەکان

پۆل:ئەو کەسانەی بوونیان نیە
پۆل:جەعلە ئەدەبییەکان
پێشەوا ھەورامانی

**پێشەوا ھەورامانی** (لە دایکبووی ١٩٩١، هەڵەبجە) کەسایەتی میدیاکار و سیاسیی کوردە. لەوەتەی ٥ی تەممووزی ٢٠٢٣ لە پۆستی وتەبێژی حکوومەتی هەرێمی کوردستان کاربەدەستە. پێشتر لە ماوەی ساڵانی ٢٠١٨ بۆ ٢٠٢٣، ئەندامی پەرلەمانی کوردستان بوو.

پێشەوا پێشتر لە ڕاگەیاندنی نووسراو، بیسراو و بینراو کاری کردووە، بەر لەوەی ببێتە ئەندام پەرلەمان پێشکەشکاری هەواڵەکان بووە لە کەناڵی ڕووداو.

## سەرچاوەکان


پۆل:ئەندامانی پەرلەمانی کوردستان
پۆل:لەدایکبووانی ١٩٩١
پۆل:زیندووان
پۆل:سیاسییەکانی پارتی دیموکراتی کوردستان
پۆل:پێشکەشکارانی پێشووی ڕووداو
لەیلا فورووھەر

**لەیلا فورووھەر** (لەدایکبووی ٢٣ی شووباتی ١٩٥٩) گۆرانیبێژێکی ئێرانییە. سەرەتا وەک ڕۆڵگێڕێک کاری کردووە و دوای حەوت ساڵ لە شۆڕشی ساڵی ١٩٧٩، بۆ یەکەمجار لە ساڵی ١٩٨٦ لە تورکیاوە کۆچی کردووە بۆ پاریس، و لە ساڵی ١٩٨٨ەوە تا ئێستا لە لۆس ئەنجلۆس لە ئەمریکا دەژی. 

لەیلا فورووھەر کچی دوو ڕۆڵگێڕی ئێرانییە بە ناوەکانی جەھانگیر فورووھەر و فەرەنگیس فەرەحزادی. لە تەمەنی پێنج ساڵییەوە دەستی بە نواندن کردووە لە سینەمادا و دواتر لە تەمەنی چواردە ساڵیدا چووەتە بواری مۆسیقا. پێش شۆڕش لە زیاتر لە ٤٥ فیلمی ئێرانی ڕۆڵی بینیوە و دوای کۆچکردنی بۆ ئەمریکا زیاتر لە ٢٠ ئەلبوومی بڵاوکردووەتەوە. ھەروەھا لە وڵاتانی دەوروبەری ئێران وەک تاجیکستان و ئەفغانستان بەناوبانگە. لە ساڵی ٢٠١٠ لەیلا لە بەرنامەیەکی لە ئاھەنگی نەورۆز لە پەرتووکخانەی تۆماس جێفرسۆن لە ویلایەتە یەکگرتووەکانی ئەمریکا پێشکەش کرد.

## سەرچاوەکان

پۆل:لەدایکبووانی ١٩٥٩
پۆل:خانمەکتەرە ئێرانییەکانی سەدەی ٢٠ەم
پۆل:خانمەگۆرانیبێژە ئێرانییەکانی سەدەی ٢٠ەم
پۆل:ئەکتەرانی ئیسفەھان
پۆل:ھونەرمەندانی کاڵتێکس ڕیکۆردز
پۆل:مۆسیقاژەنە پۆپە مناڵەکان
پۆل:گۆرانیبێژانی کلاسیکیی ئێرانی
پۆل:خانمەکتەرانی فیلمی ئێرانی
پۆل:ژەنیارانی ئێرانی
پۆل:گۆرانیبێژانی ژنی پۆپی ئێرانی
پۆل:گۆرانیبێژانی ژنی ئێرانی
پۆل:گۆرانیبێژان بە زمانی کوردی
پۆل:زیندووان
پۆل:خەڵکی ئەسفەھان
پۆل:گۆرانیبێژان بە زمانی فارسی
شەرابی قەدەغەکراو (زنجیرەی تەلەفزیۆنی)

**شەرابی قەدەغەکراو** (بە کۆری:꽃 피면 달 생각하고؛ بە ئینگلیزی: Moonshine) زنجیرەیەکی تەلەڤیزیۆنی کۆریای باشوورە کە یو سیونگ ھۆ، لی ھی ڕی، بیۆن وو سیۆک و کانگ می نا، ڕۆڵی سەرەکی تێدا دەگێڕن. چیرۆکی چوار گەنج دەگێڕێتەوە لە کاتی گەورەبوون و دروستکردنی ھاوڕێیەتی و عاشقبوونیان لە سەردەمی قەدەغەکردنی شەراب لە جۆسۆن. لە ٢٠ی کانوونی دووەمی ٢٠٢١ تا ٢٢ی شوباتی ٢٠٢٢ ھەموو دووشەممە و سێشەممەیەک لە کاتژمێر ٩:٣٠ بە کاتی کۆریا لە کەناڵی کەی بی ئێس ٢ پەخشکرا، کە لە ١٦ ئەڵقە پێک ھاتووە.

## کورتەیەک
زنجیرەکە چیرۆکی خۆشەویستی و ئارەزووی مرۆڤ لە سەردەمی یاسای قەدەغەکردنی شەرابلە مێژووی جۆسۆن نیشان دەدات.

## بەرھەمھێنان
سەرەتا وا بڕیار بوو زنجیرەکە لە مانگی پێنجی ٢٠٢١ وێنەی بگیرێت بەڵام دواخرا بۆ مانگی ١٢

## تێبینی
ئەڵقەی ١٣ و ١٤ لە ٨ی شوباتی ٢٠٢٢ بەھۆی سەری ساڵی لونار پەخشی دواخرا.

## سەرچاوەکان

پۆل:زنجیرە دراما تەلەڤیزیۆنییەکانی کۆریای باشوور کە لە ٢٠٢١ دەستیان پێکردووە
پۆل:بەرنامە تەلەڤیزیۆنییەکان بە زمانی کۆری
پۆل:دراما تەلەڤیزیۆنییەکانی سیستمی پەخشی کۆری
پۆل:زنجیرە تەلەڤیزیۆنییە مێژووییەکانی کۆریای باشوور
پۆل:زنجیرە تەلەڤیزیۆنییە رۆمانسییەکانی کۆریای باشوور
پۆل:ئەو زنجیرە تەلەڤیزیۆنییانەی لە شانشینی جۆسۆن ڕوودەدەن
سەردەمانێک لە شارۆچکەیەکی بچووک

**سەردەمانێک لە شارۆچکەیەکی بچووک** (بە کۆری: 어쩌다 전원일기) زنجیرەیەکی تەلەڤیزیۆنی کۆریای باشوورە لە ساڵی ٢٠٢٢ دروست کراوە، لە دەرھێنانی کوون سیۆک جانگ و بە بەشداری ئەکتەران پارک سوو یۆنگ، چو یۆنگ وو، جونگ سووک یۆنگ و بایک سیۆنگ چیۆل.

زنجیرەیەکی ڕەسەنی تۆڕی کاکاو تڤییە لە ڕۆمانێکەوە وەرگیراوە، لە چەشنی کۆمیدی ڕۆمانسییە زنجیرەکە ژیانی پزیشکێکی ڤێتەنەری خەڵکی سیئۆل بە ناوی ھان جی یول پیشان دەدات کە بە شێوەیەکی چاوەڕواننەکراو خۆی لە گوندێک دەبینێتەوە چاوی بە ئەفسەری پۆلیسی ناوخۆیی گوندەکە ئان جا یۆنگ دەکەوێت. یەکەم ئەڵقە لە ٥ی ئەیلوولی ٢٠٢٢ لە کەناڵی کاکا وتڤی بڵاوکرایەوە و ھەموو دووشەممە و سێشەممە و چوارشەممەیەک بۆ ماوەی چوار ھەفتە پەخشکرا. ھەروەھا زنجیرەکە لە تۆڕی نێتفلێکس بەردەستە.

## کورتەیەک
ھان جی یول، پزیشکێکی ڤێتێرنەرییە خەڵکی سیئۆلە، بە دوودڵییەوە دەگوازرێتەوە بۆ گوندی ھویدۆنگ بۆ ئەوەی ئاگاداری کلینیکەکەی باپیرەی بێت، گواستنەوەی جی یول لە ژیانی پایتەختەوە بۆ ژیانی گوند بەو شێوەیە بێ کێشە نییە کە ھیوای بۆ دەخوازێت، توانای خۆی تاقیدەکاتەوە بۆ خۆگونجاندن لەگەڵ شێوازی ژیانی گوندەکان.

## ئەکتەرەکان
### سەرەکی
* پارک سوو یۆنگ وەک ئان جا یۆنگ، ئەفسەرێکی پۆلیس و کەسی ناوخۆیی شارۆچکەکە.
* چو یۆنگ وو وەک ھان جی یول، پزیشکێکی ڤێتێرنەری، کە لە سیئۆلەوە دێت بۆ ئەوەی دەست بەسەر نەخۆشخانە ڤێتێرنەرییەکەی گوندەکەدا بگرێت کە لەلایەن باپیرەیەوە بەڕێوەدەبرێت.
* بایک سیۆنگ چیۆل وەک لی سانگ ھیۆن، جووتیارێکی گەنجە، کە کێڵگەیەکی قۆخ بەڕێوەدەبات لە گوندی ھیدۆنگ.

**کەسانی دەوروبەری ھان جی یول**
* نا چول وەک چۆی یون ھیۆنگ، پزیشکی ڤێتێرنەری کە نەخۆشخانەیەکی ئاژەڵان لە سیئۆل بەڕێوەدەبات.
* بایک جی وۆن وەک چۆی سێ ڕیون.
* ھا یول ڕی وەک چۆی مین، کچە ھاوڕێی پێشووی ھان جی یول، کە پزیشکی ڤێتێرنەری ئاژەڵانی تاقیگەیە لە کۆمپانیایەکی دەرمانسازی.
* لی دۆنگ چان وەک باپیرە دیۆک جین، پزیشکی ڤێتێرنەری.

**خەڵکی گوندی ھیدۆنگ**
* یۆنگ سووک یۆنگ وەک ھوانگ مان سیۆنگ.

## بەستەرە دەرەکییەکان
* ماڵپەڕی فەرمی  (بە زمانی کۆری)
* سەردەمانێک لە شارۆچکەیەکی بچووک لە نێتفلێکس
* سەردەمانێک لە شارۆچکەیەکی بچووک لە ھان سینەما
* سەردەمانێک لە شارۆچکەیەکی بچووک لە ڕاتن تۆمەیتۆز
*  لە بنکەدراوەی ئینتەرنێتیی فیلمەکان

## سەرچاوەکان

پۆل:زنجیرە دراما تەلەڤیزیۆنییەکانی کۆریای باشوور کە لە ٢٠٢٢ دەستیان پێکردووە
پۆل:زنجیرە تەلەڤیزیۆنییە رۆمانسییەکانی کۆریای باشوور
ئەحمەد جۆڵا

**ئەحمەد جۆڵا** (لەدایکبووی ١٩٦٦) ئەکتەر و شانۆکارێکی کۆمیدیی کوردی لەدایکبووی شاری سلێمانییە. یەکەم کاری ھونەریی بە ناوی *بروسکەیەک بۆ شاتێلا* بووە، و یەکەم کاری درامیی بە ناوی *بووکی ژێر دەواری ڕەش* بووە، و تا ئێستا لە نزیکەی ٢٠ بۆ ٢٥ کاری ھونەریدا بەشداریی کردووە. بە ڕۆڵەکانی لە *[[بەرنامەی بەرنامە]]* و *[[ماڵەکەی مەعروف]]*دا ناسراوە.

## سەرچاوەکان

## بەستەرە دەرەکییەکان

پۆل:لەدایکبووانی ١٩٦٦
پۆل:ئەکتەرە پیاوە کوردەکان
پۆل:زیندووان
پۆل:ھونەرمەندانی کورد
پۆل:خەڵکی سلێمانی
مارك ڤیڤیان فۆی

**مارک ڤیڤیان فۆی** (١ی ئایاری ١٩٧٥ -٢٦ی حوزەیرانی ٢٠٠٣) یاریزانێکی پیشەگەری تۆپی پێی کامیروونی بوو، کە وەک یاریزانی ھێڵی ناوەڕاست یاری کردووە.

## پیشەی یاریی کردن
فۆی سەرەتا لە خولی ناوخۆی ولاتەی دەستی بە یاریی کردن کرد، دواتر بە شێوەیەکی پیشەگەرانە ڕوویکردە خولی فەرەنسی و پرێمیەرلیگ لەگەڵ یانەی لێنس و وێستھام یونایتد و لیۆن و مانچستەر سیتی یاریی کردووە.

## مردن
لە ٢٦ی حوزەیرانی ٢٠٠٣، فۆی لە کاتی بەڕێوەچوونی یاریی نێوان بۆ کامیروون لەگەڵ ھەڵبژاردەی کۆلۆمبیا لە جامی کیشوەرەکانی فیفای ٢٠٠٣ لە ناکاو دەکەوێتە سەر زەوی یاریگاکە و دواتر کۆچی دوایی دەکات، ڕووداوێک کە کۆمەڵگەی تۆپی پێی جیھانی تووشی شۆک کرد. دواتر ڕاگەیەندرا مردنەکەی بەھۆی نەخۆشی ماسولکەکانی دڵەوە بووە. فۆی ٦٢ یاریی بۆ ھەڵبژاردەی کامیروون ئەنجامداوە و خاوەنی ھەشت گۆڵە. دوای مردنی درێسی ژمارە ٢٣ی مانچستەر سیتی وەک ڕێزێک بۆ ئەو یاریزانە لابرا.

## سەرچاوەکان

پۆل:یاریزانانی جامی کیشوەرەکانی ٢٠٠٣
پۆل:یاریزانانی جامی جیھانیی فیفای ٢٠٠٢
پۆل:یاریزانانی جامی کیشوەرەکانی ٢٠٠١
پۆل:یاریزانانی جامی جیھانیی فیفای ١٩٩٤
پۆل:یاریزانانی یانەی تۆپی پێی مانچستەر سیتی
پۆل:یاریزانانی پرێمیەرلیگ
پۆل:یاریزانانی لیگ ١
پۆل:مردووانی ٢٠٠٣
پۆل:لەدایکبووانی ١٩٧٥
میوانخانەی سکارلێت دییەر

***میوانخانەی سکارلێت دییەر*** () کایەیەکی سەکۆی ئاکشن و سەرکێشییە کە لەلایەن کۆمپانیای ئاتوو گەیمسەوە پەرەی پێدەدرێت.

## چیرۆک
چیرۆکی یارییەکە باس لە ئێلیسکا دەکات، کە دایکی دوو منداڵە و پاڵەوانی سەرەکییە. دوای کارەساتێکی چاوەڕواننەکراو، ناچار دەبێت کە بچێتە دەرەوە و بە زۆر شوێنی نائاسایی و تاریکدا دەگەڕێت. پاڵەوانەکە لەلایەن تیشکێکەوە دەپارێزرێت تەنھا لە تاریکی نا، بەڵکوو لە مردنیش.

## پەرەپێدان
یارییەکە لە ١٩ی شوباتی ٢٠٢١ ڕاگەیەندرا. یارییەکە سەرەتا وا داندرابوو کە ئەنیمەیشنی ئاسایی بەکاربھێنێت، بەڵام پەرەپێدەرەکان بڕیاریان دا بیگۆڕن بۆ گرافیکی قوماشی چندراو. ھەر بەشێکی ئەنیمەیشنەکە سەرەتا لەسەر ئامێری دروومان دروست دەکرێت پێش ئەوەی بگوازرێتەوە بۆ جیھانی دیجیتاڵی. بیرۆکەی یارییەکە لە سەدەی ناوەڕاستی ئەورووپا و فۆلکلۆری سلاڤییەوە وەرگیراوە، لە ھەمان کاتدا دروستکەرانی یارییەکە ئاماژە بە ویچەرەکەش دەدەن وەک ئیلھام.

لە ٢٩ی نیسانی ٢٠٢٣دا، کۆمپانیای ئاتوو گەیمس گرتەیەکی ١١ چرکەیییان لە تویتەر بڵاوکردەوە، کە زیاتر لە ٤٠ ھەزار ڕیتویت و نزیکەی ٢٤ ملیۆن بینەری بەدەستھێنا و یارییەکە ناوبانگی زیاتری بەدەستھێنا.

## سەرچاوەکان

## بەستەرە دەرەکییەکان
* 
* پەڕەی یارییەکە لە ستیم

پۆل:یارییەکانی ویندۆز
پۆل:کایە ڤیدیۆیییە تاک-یاریزانەکان
پۆل:کایەکانی ئەکشن-سەرکێشی
پۆل:کایە ڤیدیۆیییەکان بە بەشداریی کەسایەتیی سەرەکیی مێ
جێرمی مێکس

**جێرمی ڕەی مێکس** (بە ئینگلیزی:Jeremy Meeks)  لەدایکبووی ٧ی شوباتی ١٩٨٤ مۆدێلێکی جلوبەرگ و ئەکتەری ئەمریکییە. ئەندامی پێشووی باندی شەقامی کریپس ، میکس لە ساڵی ٢٠١٤ لەکاتی  ئۆپەراسیۆنی ئاگربەست لە ستۆکتۆن لە ویلایەتی کالیفۆرنیا دەستگیرکرا دوای ئەوە پۆلیس وێنە کۆپەکەی لە فەیسبووک بڵاوکردەوە، کە بەهۆی دەرکەوتنی جوانیەکەیەوە بەخێرایی بڵاوبووەوە. ئەو بە تۆمەتی فیدراڵی بە تاوانباری هەڵگرتنی چەکی ئاگرین و دزی گەورە سزا درا. وێنەی کۆپی میکس لەلایەن دەزگاکانی مۆدێلسازییەوە سەرنجی درا و لەگەڵ ئازادکردنی لە دامەزراوەی چاکسازی فیدراڵی مێندۆتا لە ئازاری ٢٠١٦ دەستی بە کاری مۆدێل کرد.

## سەرچاوەکان

پۆل:زیندووان
پۆل:لەدایکبووانی ١٩٨٤
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەکتەرە نێرەکانی کالیفۆڕنیا
شەڕی ئەرسوف

**شەڕی ئەرسوف** لە ٧ی ئەیلولی ساڵی ١١٩١ لە کاتی جەنگی خاچھەڵگری سێیەم نێوان سەڵاحەددین و ڕیچارد ڕوویدا.

دوای گرتنی عەکا لەلایەن خاچھەڵگرەکانەوە، سەڵاحەددینی ئەیووبی جوڵەی کرد بۆ ئەوەی سوپای پێشڕەوی ڕیچاردی یەکەم تەنها لە دەرەوەی شاری ئەرسوف بگرێت و لەناویان ببات کاتێک بەدرێژایی کەناراوەکان لە عەکاوە بەرەو یافا پێشڕەویدەکرد. لە هەوڵێکدا بۆ تێکدانی یەکگرتوویی سوپای خاچھەڵگران لەکاتی کۆبوونەوەیاندا، هێزی ئەییووبییەکان زنجیرەیەک هێرشی هەراسانکەریان دەستپێکرد کە دواجار سەرکەوتوو نەبوون لە شکاندنیان. لە کاتێکدا خاچھەڵگران لە دەشتەکەوە بەرەوە باکووری ئەرسوف دەپەڕینەوە، سەڵاحەددین هەموو سوپاکەی پابەند کرد بە شەڕێکی چەقبەستوو. سوپای خاچھەڵگران لە کاتی ڕێپێوانەکەدا پێکهاتەیەکی بەرگریان پاراست، ڕیچارد چاوەڕێی ساتەوەختێکی گونجاو بوو بۆ ئەوەی هێرشی پێچەوانە ئەنجام بدات. بەڵام دوای ئەوەی شوڕشگێڕەکانی هۆسپیتلەر هێرشێکیان بۆ سەر ئەییووبییەکان دەستپێکرد، ڕیچارد ناچار بوو هەموو هێزەکەی پابەند بکات بۆ پشتگیریکردنی هێرشەکە. هێڕشی خاچھەڵگران سوپای ئەییوبییەکانی شکاند، ڕیچارد توانی سوارچاکی خۆی لە ڕاوەدوونانی بەپەلە ڕابگرێت، دووبارە گرووپیان بکاتەوە بۆ بەدەستهێنانی سەرکەوتن.

دوای شەڕەکە، خاچھەڵگران کۆنترۆڵی کەناراوەکانی ناوەڕاستی فەلەستینیان مسۆگەر کرد، لەنێویاندا شاری یافا.

## سەرچاوەکان

## سەرچاوەکان

پۆل:جەنگەکانی سەلاحەدینی ئەییووبی
حوکم

بەگشتی، **حوکم** بە بڕیارێک دەوترێ کە پاش ئەوەی گەواکان و شایەتحاڵەکان و بەڵگەکان تاوتوێ کران و ھەڵسەنگێنران، یەکلایی بووبێتەوە. حوکم وەکوو زاراوە لە بوارە جیاجیاکاندا مانای جیاجیای ھەیە:

لە بواری بەڕێوەبردنی حکوومەتدا، حوکم قسە یا نووسراوەیەکە کە بە پێی ئەوە کارێک لە ژێردەست داوا دەکرێ. لە بنەڕەتدا، حکوومەت یانی ئەو دامودەزگایە کە حوکمی بە دەستەوەیە.

لە بواری قانووندا، حوکم دوا وتە و فەرمانی دادگایە کە لە کۆتاییی دادگاکەدا لە بابەت مافەکان و بەرپرسیارەتییەکانی لایەنەکانەوە لە لایەن قازییەوە ڕادەگەیێنرێ.

لە بوارەکانی لۆژیک و فەلسەفەدا، جیاوازیی نێوان حوکم و قەزیە و تەسدیق زۆر ڕوون و ئاشکرا نییە و زۆربەی جارەکان لە جێی یەکتر بە کار دەبردرێن و بە ھاومانای یەکتر ڕەچاو دەکرێن. دەڵێن حوکم ئەو کارەیە کە زەین دەیکا و تێیدا تایبەتمەندییەک دەخاتە پاڵ شتێکەوە. قەزیەش دەربڕینی ئەو حوکمەیە بە وتە. 

## سەرچاوەکان

پۆل:ھزر
پۆل:بڕیاردان
پۆل:چەمکەکانی دەروونناسی
قوربانیانی شەڕی عێراق

خەمڵاندنەکانی **قوربانیانی شەڕی عێراق** (لە لەشکرکێشی عێراق لە ساڵی ٢٠٠٣ دەستی پێکردووە، و دواتر داگیرکاری و یاخیبوون و شەڕی ناوخۆ) بە چەندین شێوە ھاتووە؛ ئەم خەمڵاندنانە بۆ جۆرە جیاوازەکانی قوربانیانی شەڕی عێراق زۆر جیاوازییان ھەیە.

خەمڵاندنی کوژراوانی جەنگ چەندین ئاڵنگاری (تەحەدا) دەورووژێنێت.  پسپۆڕان جیاوازی دەکەن لە نێوان توێژینەوەکانی بنەمادار بە دانیشتووان، کە لە نموونەی ھەڕەمەکی دانیشتووان وەرگیراون، و ژمارەی لاشەکان، کە مردنەکان ڕاپۆرت دەکەن و ئەگەری زۆرە کە قوربانییەکان کەم بکەنەوە. توێژینەوە لەسەر بنەمای دانیشتووان خەمڵاندن بۆ ژمارەی قوربانیانی شەڕی عێراق دەکەن؛ ئەوەش لە ١٥١ ھەزار مردن بەھۆی توندووتیژیەوە لە مانگی حوزەیرانی ٢٠٠٦ەوە (بەپێی ڕاپرسی تەندروستی خێزانیی عێراق) تا ١٫٠٣٣٫٠٠٠ مردنی زیادە (بەپێی ڕاپرسی پرۆژەی توێژینەوەی بیرووڕا بۆ ساڵی ٢٠٠٧). توێژینەوەکانی دیکە لەسەر بنەمای ڕاپرسی کە ماوەی کاتیی جیاواز دەگرێتەوە دەریانخستووە کە کۆی ژمارەی مردنەکان ٤٦١ ھەزار کەسە (کە زیاتر لە ٦٠٪یان توندوتیژ بوون)، کە تا مانگی حوزەیرانی ٢٠١١ بوو. (بەپێی گۆڤاری *PLOS*)، ٦٥٥ ھەزار مردن (زیاتر لە ٩٠٪یان توندوتیژ)، لە مانگی حوزەیرانی ٢٠٠٦ (بەپێی لێکۆڵینەوەیەکی لانسێت لە ساڵی ٢٠٠٦) بوو.

تا مانگی نیسانی ٢٠٠٩ لایەنیکەم ١١٠ ھەزار و ٦٠٠ تەرمی بە توندووتیژی کوژراون (بەپێی ئاژانسی ئەسۆشێتد پرێس). پرۆژەی ژماردنی تەرمی عێراق لە خشتەی خۆیاندا تا مانگی شووباتی ٢٠٢٠ لە نێوان ١٨٥ بۆ ٢٠٨ ھەزار گیانلەدەستدانی توندووتیژی ھاووڵاتی مەدەنی تۆمار دەکات. ھەموو خەمڵاندنەکانی قوربانیانی شەڕی عێراق ڕووبەڕووی ھەندێک مشتومڕ دەبنەوە. 

## سەرچاوەکان

پۆل:شەڕی عێراق
گۆڕەپانی سوور

**گۆڕەپانی سوور** (بە ڕووسی: Красная площадь بە ئینگلیزی Red Square)یەکێکە لە کۆنترین و گەورەترین گۆڕەپانەکانی مۆسکۆ، ی پایتەختی ڕووسیا. بەھۆی گرنگی مێژوویی و بینا مێژوویییەکانی تەنیشتەوە، وەک یەکێک لە دیارترین و گرنگترین گۆڕەپانەکانی ئەورووپا و جیھان دادەنرێت. دەکەوێتە ناوەندی مێژوویی مۆسکۆ، بینا بەناوبانگەکانی وەک کاتدراڵی سانت باسیل و گۆڕستانی لینینی تێدایە. جگە لەوەش لە ساڵی ١٩٩٠وە بووەتە میراتی جیھانی یونسکۆ.

## شوێن
وێنۆک|نەخشەی گۆڕەپانی سوور لە ساڵی ١٩١٧
گۆڕەپانی سوور شێوەیەکی نزیکەی چوارگۆشەی ھەیە و پانییەکەی ٧٠ مەتر و درێژییەکەی ٣٣٠ مەتر دەبێت. بە درێژایی لە باکووری ڕۆژاوا تا باشووری ڕۆژھەڵات درێژ دەبێتەوە بە درێژایی بەشێک لە دیواری کرێملین کە سنوورەکەی لە لای باشووری ڕۆژاوا پێکدەھێنێت. لە باکووری ڕۆژھەڵاتەوە گۆڕەپانەکە بە بینای فرۆشگای گەورەی GUM و ناوچەی کۆنی کیتای گۆرۆد دەور دراوە، و لە باکووری ڕۆژاوا بە مۆزەخانەی مێژوویی دەوڵەت و دەروازەی زیندووبوونەوە و لە باشووری ڕۆژھەڵات بە کاتدراڵی سەینت باسیل دەوردراوە.

## مێژوو
مێژووی گۆڕەپانی سوور لە تابلۆکانی ڤاسیلی سووریکۆڤ و کۆنستنتین یون و کەسانی دیکەدا ڕەنگی دەداتەوە. گۆڕەپانەکە بۆ ئەوە دروست کراوە کە وەک بازاڕی سەرەکی مۆسکۆ خزمەت بکات. گۆڕەپانەکە لە دامەزراندنییەوە لەلایەن ھەموو حکوومەتەکانی ڕووسیا بۆ ڕێوڕەسمی فەرمی بەکارھێنراوە.

## سەردەمی سۆڤیەت و سەردەمی مۆدێرن
لە سەردەمی سۆڤیەتدا، گۆڕەپانی سوور گرنگی خۆی پاراست و بوو بە خاڵی سەرەکی بۆ دەوڵەتی نوێ. جگە لەوەی بوو بوو بە شوێنی وتاری فەرمی حکوومەتی سۆڤیەت، لە ساڵی ١٩١٩ بەدواوە بوو بە پێشانگایەک بۆ نمایشە سەربازییەکان.

لە ساڵی ١٩٦٣ کۆمەڵێک خوێندکاری ئەفریقی لە گۆڕەپانی سووردا خۆپیشاندانێکیان ڕێکخست. ئەمەش بوو بە یەکەم ناڕەزایەتی سیاسی تۆمارکراو لە گۆڕەپانی سوور لە کۆتایییەکانی بیستەکانی سەدەی ڕابردووەوە. لە ٢٨ی ئایاری ١٩٨٧ فڕۆکەوانێکی ئەڵمانی ڕۆژاوا بە ناوی ماتیاس ڕوست بە فڕۆکەیەکی جۆری F172P لە سانت باسیل لە تەنیشت گۆڕەپانی سوور نیشتەوە، ئەمەش بووە ئابروچونێکی گەورە بۆ ھێزەکانی بەرگری ئاسمانی سۆڤیەت.

لە ساڵی ١٩٩٠ کرێملین و گۆڕەپانی سوور لە یەکەم شوێنەکانی یەکێتی سۆڤیەت بوون کە خرانە لیستی میراتی جیھانی یونسکۆوە.

ھەروەھا گۆڕەپانی سوور وەک شوێنی کۆنسێرتە گەورەکانیش بەکار ھاتووە چەندین ھونەرمەندی گەورە لەوێ نمایشیان کردووە لەوانە شەکیرا.

## بەستەرە دەرەکییەکان

* Red Square in Moscow, the most important place in the country's largest. - Thewotme Travel Blog
* Moscow-Life: A guide to Moscow's Red Square
* 3D model of Red Square
* Visiting Red Square – Useful information for visitors to Red Square and the Kremlin
* 360° Virtual Tour of Red Square 
* 4 Surprising Things that Happened on Red Square 

  

## سەرچاوەکان

پۆل:پێگەکانی کەلەپووری جیھانی لە ڕووسیا
سەد نامەی خۆشەویستی

**سەد نامەی خۆشەویستی** کە کۆمەڵە ھۆنراوەیەکە لە بەرھەمەکانی ھۆنەری عەرەبی سووریا نزار قەبانی کە لە ساڵی ١٩٧٠ لەلایەن بڵاوکراوەکانی نزار قەبانی لە بەیرووت لە لوبنان دەرچووە.

## سەرچاوەکان
١٩١٩ (ڕۆمان)

**١٩١٩** ڕۆمانێکە لە نووسینی نووسەری میسری ئەحمەد مووڕاد، لەلایەن دار ئەلشورووقەوە لە ساڵی ٢٠١٤ بڵاوکراوەتەوە دواتر گۆڕدرا بۆ فیلمێک بە ناوی «کیرە والجن» ، کە کەریم عەبدوولعەزیز و ئەحمەد عز ڕۆڵی سەرەکی تێدا دەگێڕن و لە ساڵی ٢٠٢٢ نمایشکرا.
## نووسەری ڕۆمان
ئەحمەد مووڕاد، نووسەر و وێنەگر و گرافیک دیزاینەر. لە ساڵی ١٩٧٨ی زایینی لە قاھیرە لە دایکبووە. دەرچووی زانکۆی «لیسیە الحریە» پێش ئەوەی پەیوەندی بە پەیمانگای باڵای سینەما لە بەشی سینەماکارییەوە بکات، لە ساڵی ٢٠٠١ دەرچووە. فیلمەکانی بە ناوی «سەرگەردانەکان - سێ کاغەزەکە - لە ڕۆژی حەوتەمدا» خەڵاتی کورتە فیلمی لە میھرەجانەکانی ئینگلتەرا و فەڕەنسا و ئۆکرانیا بەدەستھێنا.  ڕۆمانی «ڤێرتیگۆ» (٢٠٠٧) چاپکرا و بڵاوکرایەوە، و وەرگێڕدرایە سەر زمانی ئینگلیزی و فەڕەنسی و ئیتاڵی و لە ساڵی ٢٠١٢دا گۆڕدرا بۆ زنجیرەیەک. ڕۆمانی «خۆڵی ئەڵماس»ی لەلایەن دار ئەلشورووقە (٢٠١٠)ی بڵاوکردەوە، کە وەرگێڕدراوە بۆ زمانی ئیتاڵی، جگە لە ڕۆمانی «فیلی شین» (٢٠١٢).

## سەرچاوەکان
سێسەد ڕۆژ لە ئیسرائیل

**سێسەد ڕۆژ لە ئیسرائیل** پەرتووکێکە لە ساڵی ٢٠١٩ لەلایەن خەیری ئەلزەھەبی بڵاوکراوەتەوە و تێیدا چیرۆکی ڕووبەڕووبوونەوەی ڕاستەقینەی خۆی لەگەڵ ئەفسەرانی ئیسرائیل لە شەڕی ساڵی ١٩٧٣ لە ماوەی ٣٠٠ ڕۆژەی دیلێتی لە ئیسرائیل دەگێڕێتەوە.

## سەرچاوەکان
ھەموو ساڵێک و تۆ خۆشەویستمیت

**ھەموو ساڵێک و تۆ خۆشەویستمیت** کۆمەڵە ھۆنراوەیەکە لە بەرھەمەکانی ھۆنەری عەرەبی سووری نزار قەبانی کە لە ساڵی ١٩٧٧ دەرچووە، لەلایەن بڵاوکراوەکانی نزار قەبانی لە بەیرووت لە لوبنان.

## سەرچاوەکان
بڵاوکراوەکانی نزار قەبانی

**بڵاوکراوەکانی نزار قەبانی** دەزگایەکی چاپ و بڵاوکردنەوە و دابەشکردنی عەرەبییە، لەلایەن نزار قەبانییەوە لە ساڵی ١٩٦٦ دامەزراوە، و بارەگا سەرەکییەکەی دەکەوێتە بەیرووت پایتەختی لوبنان.
## سەرچاوەکان
تۆ ھی منیت

**تۆ ھی منیت** کۆمەڵە ھۆنراوەیەکە لە بەرهەمەکانی ھۆنەری عەرەبی سووریا نزار قەبانی کە لە ساڵی ١٩٥٠ لەلایەن دار ئەلموفید لە دیمەشقی سووریا بڵاوکراوەتەوە.
## سەرچاوەکان
ھاوسەرگیریم لەگەڵ تۆدا کرد ئەی ئازادی

**ھاوسەرگیریم لەگەڵ تۆ کرد ئەی ئازادی** ، کۆمەڵە ھۆنراوەیەکی ڕامیارییە لە بەرھەمەکانی ھۆنەری عەرەبی سووری نزار قەبانی، لە ساڵی ١٩٨٨، لەلایەن بڵاوکراوەکانی نزار قەبانی لە بەیرووت لە لوبنان بڵاوکراوەتەوە.

## سەرچاوەکان
ئەسمەرەکە پێی وتم

**ئەسمەرەکە پێی وتم** کۆمەڵە ھۆنراوەیەکە لە بەرھەمەکانی ھۆنەری عەرەبی سووری نزار قەبانی کە لە ساڵی ١٩٤٤ دەرچووە و لەلایەن دار ئەلئەحەدەوە لە دیمەشقی پایتەختی سووریا دەرچووە.

## سەرچاوەکان
ئۆتۆ گۆونشە

**ئۆتۆ گۆونشە** (بە ئینگلیزی : Otto Günche ) (٢٤ی ئەیلوولی ١٩١٧ - ٢ی تشرینی یەکەمی ٢٠٠٣) ئەفسەر لە هێزی  وەفن- ئێس ئێسی ئەڵمانیای نازی  لە کاتی جەنگی جیھانیی دووەمدا. یاریدەدەری تایبەتی ئەدۆڵف ھیتلەر بوو. گۆونشە لە ٢ی ئایاری ١٩٤٥ لە بەرلین لەلایەن سەربازانی سوپای سوورەوە بە دیل گیرا، پاش ئەوەی لە زیندان و کەمپی جۆراوجۆری کار  لە یەکێتیی سۆڤیەت دەستبەسەرکرا بوو، لە ٢ی ئایاری ١٩٥٦ لە زیندانی باوتزن ئازاد کرا.لەگەڵ نزیکبوونەوەی کۆتایی ئەڵمانیای نازی ، گونشە لە ٣٠ی نیسانی ١٩٤٥ لەلایەن هیتلەرەوە ئەرکی دڵنیابوونەوە لە سووتاندنی تەرمەکەی ئەو دوای مردنی پێسپێردرا.  

## سەرچاوەکان

پۆل:مردووانی ٢٠٠٣
پۆل:لەدایکبووانی ١٩١٧
پۆل:Harv and Sfn no-target errors
بنکەی ئاسمانیی ھەریر

**بنکەی ئاسمانی هەریر** بنکەیەکی ئاسمانیی ئۆپەراسیۆنە تایبەتەکانی پێشمەرگە و ھێزی ئاسمانیی عێراقییە کە دەکەوێتە نزیک شاری ھەریر لە پارێزگای هەولێر لە ھەرێمی کوردستان، بنکەکە پێشتر بە بنکەی ئاسمانیی باشوور ناسرابوو و لە کاتی ئۆپەراسیۆنی دواکەوتنی باکووردا دەستی بەسەردا گیرا لە چوارچێوەی لەشکرکێشی ئەمریکا لە ساڵی ٢٠٠٣ بۆ سەر عێراق.

## ئەمانەش ببینە
* پێشمەرگە
## سەرچاوەکان

پۆل:پارێزگای ھەولێر
ھەمووشتخۆر

[وێنۆک|نموونە لەسەر ھەمووشتخۆران. لە سەرەوە بۆ خوارەوە، چەپ بۆ ڕاست: [مرۆڤ، سەگ، خووگ، پشیلەماسیی گەڕۆک، قەلەڕەشی ئەمریکی، مێروولەی گۆشتخۆر]]
**ھەمووشتخۆر** گیانلەبەرێکە کە توانای خواردنی ھەردوو ماددەی ڕوەکی و گیانلەبەری ھەیە، وزە و ماددە خۆراکییەکان لە ماددە ڕوەکی و گیانلەبەرییەکان وەردەگرێت. ھەمووشتخۆرەکان کاربۆھیدرات، پرۆتین، چەوری و ڕیشاڵ ھەرس دەکەن، و مێتابۆلیزی ماددە خۆراکییەکان و وزەی ھەڵمژراوی سەرچاوەکان دەکەن. زۆرجار، توانایان ھەیە سەرچاوەی خۆراکی وەکوو قەوزە، کوارگ و بەکتریا بخەنە نێو خۆراکی ڕۆژانەیانەوە.

## سەرچاوەکان

پۆل:ئاکارناسیی گیانلەبەری
دانیشتووانی جوولەکە بەپێی وڵات

تا ساڵی ٢٠٢٣، ژمارەی دانیشتوانی جوولەکەکانی جیھان (ئەوانەی کە خۆیان وەک جوولەکە دەناسێنن لە سەرووی ھەموو شتێکەوە) بە ١٦ ملیۆن کەس مەزەندە کرا،  کە دەکاتە ٠.٢٪ی لە کۆی ٨ ملیار لە دانیشتووانی جیھان. ئەم ژمارەیە بە زیادکردنی دانیشتوانی جوولەکە «پەیوەندیدارەکان» بۆ ١٨ ملیۆن بەرز دەبێتەوە، ئەوانەی دەڵێن بەشێکیان جوولەکەن یان پێشینەیەکی جوولەکەیان ھەیە کە لایەنیکەم یان دایک یان باوکی جوولەکەن، ژمارەکە دیسان بەرز دەبێتەوە بۆ ٢١ ملیۆن بە زیادکردنی «گەورەکراوەکان» لە دانیشتووانی جوولەکە، ئەوانەی دەڵێن پێشینەیەکی جوولەکەیان ھەیە بەڵام دایک و باوکیان جوولەکە نین و ھەموو ئەندامانی ماڵەکەی جوولەکە نین کە لەگەڵ جوولەکەکاندا دەژین. بە ژماردنی ھەموو ئەو کەسانەی کە بەپێی یاسای گەڕاندنەوەی ئیسرائیل شایستەی ڕەگەزنامەی ئیسرائیلن، لەگەڵ جوولەکەکانی ئیسرائیل، کۆی گشتییان بۆ ٢٣.٨ ملیۆن کەس بەرزدەبێتەوە.

دوو وڵات ٨١٪ی لەو وڵاتانەن کە وەک جوولەکەی دانپێدانراون یان ڕەچەڵەکی جوولەکەی تەواویان ھەیە بۆ ئەوەی بەپێی یاسای گەڕانەوەی ئیسرائیل مافی ھاووڵاتیبوونیان ھەبێت لە ئیسرائیل: ئەمریکا بە ٥١٪ و ئیسرائیل بە ٣٠٪ (بە کەناری ڕۆژاواشەوە بە ٢٪). ١٦٪ی دیکەش لە نێوان فەڕەنسا (٣٪)، کەنەدا (٣٪)، ڕووسیا (٣٪)، شانشینی یەکگرتوو (٢٪)، ئەرژەنتین (١٪)، ئەڵمانیا (١٪)، ئۆکرانیا (١٪)، بەڕازیل (١٪)، ئوسترالیا (١٪)، و ھەنگاریا (١٪) دابەشکراون، لە کاتێکدا ٣٪ی دیکە لە دەوروبەری نزیکەی ٩٨ وڵات و خاکی دیکە بڵاوبوونەتەوە کە ھەریەکەیان کەمتر لە ٠.٥٪ دەبن. ئیسرائیل بە نزیکەی ٦.٨ ملیۆن جوولەکە، تاکە وڵاتە کە زۆرینەی جوولەکەکانی تێدایە و تاکە دەوڵەتە کە بە ئاشکرا جوولەکەن.
لە ساڵی ١٩٣٩دا ژمارەی دانیشتووانی بنەڕەتی جوولەکەکان گەیشتە لوتکەی مێژوویی خۆی کە ١٧ ملیۆن کەس بوو.  بەھۆی ھۆلۆکۆستەوە ئەم ژمارەیە تا ساڵی ١٩٤٥ بۆ ١١ ملیۆن کەس کەم بووەوە، تا ساڵانی حەفتاکانی سەدەی ڕابردوو ژمارەی دانیشتووان بۆ نزیکەی ١٣ ملیۆن کەس گەشەی کرد و دواتر تا نزیکەی ساڵی ٢٠٠٥ بە نزیکەیی ھیچ گەشەیەکی تۆمار نەکرد، ئەمەش بەھۆی کەمی ڕێژەی منداڵبوون و نەزانینی جوولەکەکان بۆ‌ ئەم بابەتە. لە ساڵی ٢٠٠٥ تا ٢٠١٨ ژمارەی دانیشتووانی جوولەکەکانی جیھان بە تێکڕای ساڵانە بە ڕێژەی ٠.٦٣٪ زیادی کردووە، لە کاتێکدا ژمارەی دانیشتووانی جیھان بە گشتی ساڵانە لە ھەمان ماوەی ساڵدا بە ڕێژەی ١.١٪ زیادی کردووە. ئەم زیادبوونە بە پلەی یەکەم ڕەنگدانەوەی گەشەی خێرای ھەردییەکان و ھەندێک لە کەرتە ئۆرتۆدۆکسەکان بوو، کە تا ئێستاش ڕێژەیەکی گەشەسەندووی جوولەکەکانن.

## سەرچاوەکان

پۆل:پێرستەکانی وڵاتەکان
سەرکێشیی سۆنێک

وێنۆک|بەرگی سەرەکیی کایەکە
***سەرکێشیی سۆنێک*** ()یارییەکی پلاتفۆرمی ساڵی ١٩٨٨ە بۆ سێگا دریمکاست و یەکەم یاری ڕەسەنی سۆنێکی ژیشکە کە یاریکردنی سێ ڕەھەندی تێدایە. بە کۆنتڕۆڵکردنی یەکێک لە شەش کارەکتەرەکان، کە ھەریەکەیان توانای تایبەتی خۆیان ھەیە، یاریزانەکان ئاستەکان تەواو دەکەن بۆ پێشخستنی چیرۆکەکە.

## سەرچاوەکان

* 

پۆل:یارییەکانی ویندۆز
پۆل:کایە ڤیدیۆیییە تاک-یاریزانەکان
پۆل:کایە ڤیدیۆییەکانی ١٩٩٨
پۆل:یارییەکانی نینتێندۆ گەیم کیوب
پۆل:یارییەکانی تۆڕی پلەیستەیشن
پۆل:ئەو یارییە ڤیدیۆییانەی لە ژاپۆن گەشەپیان پێدراوە
پۆل:ئەو یارییە ڤیدیۆیانەی لە ویلایەتە یەکگرتووەکانی ئەمریکا پەرەپێدراون
پۆل:یارییەکانی پلەی ستەیشن ٣
پۆل:یارییەکانی ئێکس بۆکس ٣٦٠
سفلیس

**سفلیس** () نەخۆشییەکی سێکسییە کە بەھۆی بەکتریا *ترێپۆنێما پالیدۆم*ەوە (Treponema pallidum) دروست دەبێت. بۆ یەکەمجار فریتز شادین و ئێریچ ھۆفمان لە ساڵی ١٩٠٥دا ئەو بەکتریایەیان دەستنیشان کرد کە دەبێتە ھۆی ئەم نەخۆشییە بەناوی ترێپۆنێما پالیدۆم.

ڕێگای گواستنەوەی سفلیس نزیکەی ھەمیشە لە ڕێگەی بەرکەوتنی سێکسییەوەیە، ھەرچەندە نموونەی سفلیسی زگماکی ھەیە لە ڕێگەی گواستنەوە لە دایکەوە بۆ کۆرپەلە لە سکی دایکیدا، یان لە ڕێگەی گواستنەوەی ھەوکردن کاتێک منداڵەکە لە کاتی پرۆسەی لەدایکبووندا کەناڵی لەدایکبوون دەبڕێت، وەک چۆن لە ڤایرۆسی نەمانی بەرگری مرۆڤیشدا ڕوودەدات.

ئەم نەخۆشییە ساڵانە نزیکەی ١٢ ملیۆن کەس تووشی دەبێت کە زۆربەیان لە وڵاتانی تازەپێگەیشتوودان.  نیشانەکانی بریتین لە پەڵەی پێست، کێشەی دڵ و ھەندێک جار دەکرێت لە قۆناغە سەرەتاییەکانیدا دەستنیشانکردنی نەخۆشییەکە قورس بێت.

سفلیس چەندین نیشانەی ھەیە. پێش پشکنینی سیرۆلۆژی، دەستنیشانکردنی ورد زۆر قورسە. ئەم نەخۆشییە ناوی لێنرا «لاساییکاری گەورە» چونکە زۆرجار گومانی لێدەکرا لەگەڵ نەخۆشییەکانی تر بەتایبەت لە قۆناغی سێیەمیدا.

سفلیس بە گشتی دەتوانرێت بە دەرمانی دژە زیندەیی چارەسەر بکرێت، لەوانەش پەنسلین. دەرزی لێدانی بەنزاتین پەنسلین لە ڕێگەی ماسولکەوە یەکێکە لە کۆنترین و کاریگەرترین چارەسەرەکان و ھێشتا کاریگەرترین شێوازە.  ئەگەر چارەسەر نەکرێت سفلیس زیان بە دڵ و خوێنبەرەکان و مێشک و چاو و ئێسکەکان دەگەیەنێت، لە ھەندێک دۆخدا ئەم کاریگەریانە دەبنە ھۆی مردن. لە ساڵی ١٩٩٨دا زنجیرەی تەواوی بۆماوەیی ترێپۆنێما پالیدۆمی بڵاوکردەوە، کە ڕەنگە یارمەتیدەر بێت بۆ تێگەیشتن لە دروستبوونی نەخۆشی سفلیس.

## سەرچاوەکان

پۆل:نەخۆشییە بەکترییەکان
پۆل:نەخۆشییە چڵکییەکان
ئاسایشی ڕۆژاوا

وێنۆک|ئەندامانی ئاسایش
وێنۆک|ھێزەکانی دژەتیرۆری ئاسایش (HAT) لە ئەیلوولی ٢٠٢١

**ھێزی ئەولەھیکاریی ناوخۆ** (، ) ناسراو بە **ئاسایش** (، ، ) ھێزی پۆلیسی ھەرێمە خۆبەڕێوەبەرەکانی ڕۆژاوایە. دامەزراندنی بۆ سەرەتای شەڕی ناوخۆی سوریا دەگەڕێتەوە کە سەرەتا وەکوو پۆلیسی ئەو ناوچانە دامەزرابوو کە لەلایەن دەستەی باڵای کوردەوە کۆنتڕۆڵ دەکران. لە تشرینی یەکەمی ساڵی ٢٠١٣، ئاسایش بانگەشەی ئەوەی کرد کە ٤ ھەزار ئەندامیان ھەیە، کە بەپێی زانیارییەکان ھەتا ساڵی ٢٠١٧ ژمارەکە بۆ زیاتر لە ١٥ ھەزار کەس بەرزبووەتەوە.

## سەرچاوەکان

## بەستەرە دەرەکییەکان

پۆل:ڕێکخراوە کوردییەکان
بوکایۆ ساکا

**بووکایۆ ساکا** (لەدایکبووی ٥ی ئەیلوولی ٢٠٠١)یاریزانێکی پیشەگەری تۆپی پێی ئینگلیزییە و وەک یاریزانی باڵی ڕاست، , ناوەڕاست، و ھەندێکاتیش وەک یاریزانی ھێلی بەرگریکاریاریی بۆ یانەی ئارسناڵی لە خولی پرێمیەرلیگ و ھەڵبژاردەی ئینگلتەرا دەکات. بە یەکێک لە باشترین یاریزانە لاوەکانی جیھان دادەنرێت.ساکا تەواوی یارییەکانی خۆیی لە تیپی یانەی ئارسناڵ ئەنجامداوە، لەگەڵیدا جامی یەکێتیی ئینگلتەرا و قەڵغانی یەکێتیی ئینگلتەرای بەدەستھێناوە. دوای وەرزەکانی ٢٠٢٠–٢١ و ٢٠٢١–٢٢، وەک باشترین یاریزانی ئەو وەرزەی ئارسناڵ دەستنیشانکرا.ساکا بانگێشتی ھەڵبژاردەی ئینگلتەرا کرا لە تیمەکانی ئینگلتەرا. پێش ئەوەی یەکەم یاریی خۆی بۆ ھەڵبژاردەی یەکەمی وڵاتەکەی ئەنجام بدات لە مانگی تشرینی یەکەمی ٢٠٢٠، ھەروەھا بەشێک بوو لە پێکھاتەی ئینگلتەرا لە یۆرۆی ٢٠٢٠، ھەروەھا نوێنەرایەتی وڵاتەکەی کرد لە جامی جیھانیی ٢٠٢٢.

## سەرچاوەکان

## بەستەرە دەرەکییەکان
* پڕۆفایلی لە ماڵپەڕی ئارسناڵ ئێف سی
* پڕۆفایلی لە ماڵپەڕی یەکێتی تۆپی پێ

پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی تۆپی پێی ئینگلتەرا
پۆل:ھەڵبژاردەی ئینگلتەرای خوار تەمەن ٢١ ساڵ
پۆل:یاریزانانی تۆپی پێی لاوانی ئینگلتەرا
پۆل:یاریزانانی پرێمیەرلیگ
پۆل:یاریزانانی یانەی تۆپی پێی ئارسناڵ
پۆل:زیندووان
پۆل:لەدایکبووانی ٢٠٠١
پۆل:یاریزانانی جامی نەتەوەکانی ئەورووپای ٢٠٢٤
مارکۆس ڕاشفۆرد

**مارکۆس ڕاشفۆرد** (لەدایکبووی ٣١ی تشرینی یەکەمی ١٩٩٧) یاریزانێکی پیشەگەری تۆپی پێی ئینگلیزییە و وەک ھێرشبەرێک بۆ یانەی مانچستەر یونایتدی لە خولی پرێمییەرلیگ و ھەڵبژاردەی ئینگلتەرا یاری دەکات.

## سەرچاوەکان

## بەستەرە دەرەکییەکان
* پڕۆفایلی لە ماڵپەڕی مانچستەر یونایتد
* پڕۆفایلی لە ماڵپەڕی یەکێتی تۆپی پێ
* 

پۆل:ئەندامانی فەرمانی ئیمپراتۆریەتی بەریتانی
پۆل:یاریزانانی تۆپی پێی ئینگلتەرا
پۆل:ھەڵبژاردەی ئینگلتەرای خوار تەمەن ٢١ ساڵ
پۆل:یاریزانانی تۆپی پێی لاوانی ئینگلتەرا
پۆل:یاریزانانی براوەی خولی ئەورووپا
پۆل:یاریزانانی جامی جیھانیی فیفای ٢٠٢٢
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی جامی جیھانیی فیفای ٢٠١٨
پۆل:یاریزانانی جامی نەتەوەکانی ئەورووپای ٢٠١٦
پۆل:یاریزانانی پرێمیەرلیگ
پۆل:یاریزانانی یانەی تۆپی پێی مانچستەر یوونایتد
پۆل:زیندووان
پۆل:لەدایکبووانی ١٩٩٧
جەیدن سانچۆ

**جەیدن سانچۆ** (لەدایکبووی ٢٥ی ئازاری ٢٠٠٠) یاریزانێکی پیشەگەری تۆپی پێی ئینگلیزییە و وەک یاریزانی باڵ لە یانەی مانچستەر یونایتدیلە خولی پرێمیەرلیگ و ھەڵبژاردەی ئینگلتەرا یاریی دەکات.

## سەرچاوەکان
 
## بەستەری دەرەکی

* پڕۆفایلی لە ماڵپەڕی مانچستەر یونایتد
* پڕۆفایلی لە ماڵپەڕی یەکێتی تۆپی پێ

پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی تۆپی پێی ئینگلتەرا
پۆل:یاریزانانی تۆپی پێی لاوانی ئینگلتەرا
پۆل:یاریزانانی پرێمیەرلیگ
پۆل:یاریزانانی بۆندسلیگا
پۆل:یاریزانانی یانەی تۆپی پێی مانچستەر یوونایتد
پۆل:یاریزانانی بۆروسیا دۆرتموند
پۆل:یاریزانانی یانەی تۆپی پێی مانچستەر سیتی
پۆل:زیندووان
پۆل:لەدایکبووانی ٢٠٠٠